b'\n_START_ARTICLE_\nBorenius\n_START_SECTION_\nBORENIUS / \xc5\xa0virinas ir partneriai\n_START_PARAGRAPH_\nBORENIUS / \xc5\xa0virinas ir partneriai \xe2\x80\x93 verslo teis\xc4\x97s srities advokat\xc5\xb3 kontora Lietuvoje. Kontoroje dirba 30 teisinink\xc5\xb3 (2011 m. sausio m\xc4\x97n.) bei administracijos personalas.  Kontoros vadovai (partneriai) \xe2\x80\x93 dr. Daivis \xc5\xa0virinas (vadovaujantis partneris), dr. Dalia Foigt-Norvai\xc5\xa1ien\xc4\x97, Evaldas Val\xc4\x8diukas, Mindaugas \xc5\xbdolynas, dr. Stasys Drazdauskas, Vaidas Mackonis ir \xc5\xbdygimantas Pacevi\xc4\x8dius.\n_START_SECTION_\nVeikla\n_START_PARAGRAPH_\nTeikiamos paslaugos apima visas pagrindines verslo teis\xc4\x97s praktikos sritis: \xc4\xaemoni\xc5\xb3 susijungimai ir \xc4\xafsigijimai, \xc4\xaemoni\xc5\xb3 teis\xc4\x97, Konkurencijos teis\xc4\x97, Intelektin\xc4\x97s nuosavyb\xc4\x97s teis\xc4\x97, Informacini\xc5\xb3 technologij\xc5\xb3 teis\xc4\x97, Prekybos ir reklamos teis\xc4\x97, \xc5\xbdiniasklaidos teis\xc4\x97, Darbo teis\xc4\x97, Mokes\xc4\x8di\xc5\xb3 teis\xc4\x97, Draudimo teis\xc4\x97, Energetikos ir aplinkos apsaugos teis\xc4\x97, Nekilnojamo turto ir statyb\xc5\xb3 teis\xc4\x97, Vie\xc5\xa1\xc5\xb3j\xc5\xb3 pirkim\xc5\xb3 teis\xc4\x97, Aviacijos teis\xc4\x97, Transporto ir j\xc5\xabr\xc5\xb3 teis\xc4\x97, Teisminiai gin\xc4\x8dai, Arbitra\xc5\xbeas ir mediacija, Bankroto ir restrukt\xc5\xabrizavimo teis\xc4\x97, Bank\xc5\xb3 ir finans\xc5\xb3 teis\xc4\x97, Kapitalo rink\xc5\xb3 teis\xc4\x97, Privataus kapitalo fondai. Taip pat vedami \xc4\xafvair\xc5\xabs mokymai ir seminarai._NEWLINE_Kontora teikia verslo teisines paslaugas. Pagrindin\xc4\x97s veiklos sritys -  \xc4\xafmoni\xc5\xb3 susijungimai ir \xc4\xafsigijimai, gin\xc4\x8d\xc5\xb3 sprendimas ir arbitra\xc5\xbeas, intelektin\xc4\x97 nuosavyb\xc4\x97, konkurencijos teis\xc4\x97, nekilnojamasis turtas ir statybos, u\xc5\xbesienio investicijos, draudimas bei tarptautinio transporto teis\xc4\x97._NEWLINE_Kontoros teisininkai dalyvavo tarptautiniuose projektuose dirbant su PHARE programa,  Pasaulio banku,  Europos rekonstrukcijos ir pl\xc4\x97tros banku, kitomis tarptautin\xc4\x97mis institucijomis. _NEWLINE_Kontora taip pat dalyvavo rengiant Lietuvos Respublikos teis\xc4\x97s akt\xc5\xb3 projektus._NEWLINE_Dabartin\xc4\x97s advokat\xc5\xb3 kontoros pradinink\xc4\x97 buvo Teis\xc4\x97s firma \xe2\x80\x9eRegija\xe2\x80\x9c, v\xc4\x97liau veikl\xc4\x85 t\xc4\x99susi kaip \xe2\x80\x9eFoigt ir partneriai / Regija Borenius". Ji susijung\xc4\x97 su kita advokat\xc5\xb3 kontora - \xe2\x80\x9e\xc5\xa0virinas, Mackonis ir partneriai LAWWAY\xe2\x80\x9c ir tapo \xe2\x80\x9eBORENIUS / \xc5\xa0virinas ir partneriai".\n_START_SECTION_\nTeis\xc4\x97s firma \xe2\x80\x9eRegija\xe2\x80\x9c\n_START_PARAGRAPH_\n1993 m. trys teisinink\xc4\x97s (Dalia Foigt, Dangut\xc4\x97 Ambrasien\xc4\x97, Ramun\xc4\x97 Dulevi\xc4\x8dien\xc4\x97) \xc4\xafsteig\xc4\x97 teis\xc4\x97s firm\xc4\x85 REGIJA (v\xc4\x97liau - advokat\xc5\xb3 kontora Foigt ir partneriai / Regija) kaip viena pirm\xc5\xb3j\xc5\xb3 priva\xc4\x8di\xc5\xb3 teisini\xc5\xb3 paslaug\xc5\xb3 firm\xc5\xb3 Nepriklausomoje Lietuvoje. REGIJA konsultavo Lietuvoje versl\xc4\x85 pradedan\xc4\x8dius pirmuosius investuotojus i\xc5\xa1 u\xc5\xbesienio, kuri\xc5\xb3 nema\xc5\xbea dalis tapo stambiomis \xc4\xafmon\xc4\x97mis. _NEWLINE_Nuo 1995 m. iki 1998 m. teis\xc4\x97s firmos \xe2\x80\x9eRegija\xe2\x80\x9c prezident\xc4\x97 buvo D. Ambrasien\xc4\x97._NEWLINE_1998 m. vasario m\xc4\x97n. 12 d. prisijung\xc4\x97 advokat\xc4\x97 Vilma Raklevi\xc4\x8dien\xc4\x97 (nuo 2002 m. baland\xc5\xbeio 1 d. \xe2\x80\x9eVainauskas ir partneriai\xe2\x80\x9c advokat\xc4\x97). Per daugiau kaip 7 metus bendras REGIJOS teisinink\xc5\xb3 skai\xc4\x8dius i\xc5\xa1augo iki 8, i\xc5\xa1 kuri\xc5\xb3 4 partneriai, kiti \xe2\x80\x93 asocijuoti teisininkai. _NEWLINE_2000 m. prad\xc5\xbeioje REGIJA persik\xc4\x97l\xc4\x97 \xc4\xaf nauj\xc4\x85 biur\xc4\x85 Vilniaus senamiesyje. Kontora teik\xc4\x97 verslo teis\xc4\x97s paslaugas. \xc4\xaetraukta \xc4\xaf kasmet vertinan\xc4\x8di\xc5\xb3 Europos arba ir viso pasaulio advokat\xc5\xb3 kontoras tarptautinius leidinius (tokius kaip The Chambers Global Guide, Yearbook 2006 PLC Which Lawyer?, International Financial Law Review1000, European Legal 500)._NEWLINE_Pagrindin\xc4\x97 firmos REGIJA veiklos sritis buvo verslo ir tarptautin\xc4\x97 privatin\xc4\x97 teis\xc4\x97. REGIJA teik\xc4\x97 nuolatinio teis\xc4\x97s patar\xc4\x97jo paslaugas klientams, klientams atstovavo teismuose ir arbitra\xc5\xbeuose, teik\xc4\x97 teisines paslaugas sudarant \xc4\xafvairius sandorius \xc4\xafmoni\xc5\xb3 steigimo, reorganizavimo, valdymo, privatizavimo, turto pardavimo, nuomos, kreditavimo ir kitose komercini\xc5\xb3 santyki\xc5\xb3 srityse. REGIJA taip pat veik\xc4\x97 darbo teis\xc4\x97s ir \xc5\xa1eimos teis\xc4\x97s srityse. U\xc5\xbemegzti ry\xc5\xa1iai su Skandinavijos, Vokietijos, Did\xc5\xbeiosios Britanijos investuotojais ir \xc4\xafmoni\xc5\xb3 vadovais. Projektai, kuriuose REGIJA dalyvavo, buvo, pavyzd\xc5\xbeiui: akcin\xc4\x97s bendrov\xc4\x97s \xe2\x80\x9eLietuvos telekomas" privatizavimas, u\xc5\xbedarosios akcin\xc4\x97s bendrov\xc4\x97s \xe2\x80\x9eOmnitel" akcij\xc5\xb3 perleidimas, AB \xe2\x80\x9eLietuvos kuras" parengimas privatizavimui._NEWLINE_I\xc5\xa1skirtinis REGIJOS bruo\xc5\xbeas buvo akademi\xc5\xa1kumas. 5 teisininkai d\xc4\x97st\xc4\x97 teis\xc4\x97s disciplinas ir dirbo mokslin\xc4\xaf darb\xc4\x85 Vilniaus universiteto (VU) Teis\xc4\x97s fakultete, Lietuvos teis\xc4\x97s universitete, VU Tarptautinio verslo mokykloje, pirmojoje priva\xc4\x8dioje Lietuvos auk\xc5\xa1tojoje mokykloje \xe2\x80\x93 Tarptautin\xc4\x97je auk\xc5\xa1tojoje vadybos mokykloje (ISM). Dauguma REGIJOS teisinink\xc5\xb3 savo \xc5\xbeinias gilino Europos ir JAV mokslo \xc4\xafstaigose. Viena i\xc5\xa1 firmos steig\xc4\x97j\xc5\xb3 (dr. Dalia Foigt) \xe2\x80\x93 Londono tarptautino komercinio arbitra\xc5\xbeo arbitr\xc4\x97; teisininkai taip pat yra \xc4\xaftraukti \xc4\xaf Vilniaus tarptautinio komercinio arbitra\xc5\xbeo ir Arbitra\xc5\xbeo teismo prie Asociacijos \xe2\x80\x9eTarptautiniai prekybos r\xc5\xabmai\xe2\x80\x9c - Lietuva arbitr\xc5\xb3 s\xc4\x85ra\xc5\xa1us._NEWLINE_REGIJOS tapo teis\xc4\x97s firm\xc5\xb3 grup\xc4\x97s \xe2\x80\x9eEuropean Law Firm\xe2\x80\x9c nar\xc4\x97. REGIJA buvo \xc4\xaftraukta \xc4\xaf daugel\xc4\xaf tarptautini\xc5\xb3 teis\xc4\x97s firm\xc5\xb3 \xc5\xbeinyn\xc5\xb3._NEWLINE_REGIJOS teisinink\xc5\xb3 darbo kalbos - lietuvi\xc5\xb3, angl\xc5\xb3 ir rus\xc5\xb3, i\xc5\xa1 dalies ir vokie\xc4\x8di\xc5\xb3 kalba._NEWLINE_2003 m. kovo 17 d. REGIJA sudar\xc4\x97 partneryst\xc4\x97s sutart\xc4\xaf su \xe2\x80\x9eInternational Business Law Services\xe2\x80\x9c (IBLS).\n_START_SECTION_\nFoigt ir partneriai / Regija Borenius\n_START_PARAGRAPH_\n2004 m. Foigt ir partneriai / Regija sudar\xc4\x97 strategin\xc4\xaf aljans\xc4\x85 su Suomijos \xe2\x80\x93 Pabaltijo advokat\xc5\xb3 kontor\xc5\xb3 grupe Borenius._NEWLINE_Kontoros partneriai buvo dr. Dalia Foigt (kontoros seni\xc5\xabn\xc4\x97), Tomas Rymeikis, \xc5\xbdygimantas Pacevi\xc4\x8dius ir Au\xc5\xa1ra Mud\xc4\x97nait\xc4\x97 (iki 2007 m.). _NEWLINE_Nuo 2007 m. sausio 1 d. i\xc5\xa1 kontoros pasitrauk\xc4\x97 Nekilnojamojo turto (NT) ir statyb\xc5\xb3 praktikos grup\xc4\x97s nariai advokatai Audrius Kairevi\xc4\x8dius, Skirmant\xc4\x97 Klumbyt\xc4\x97 ir Povilas Juzikis bei advokat\xc5\xb3 kontoros partner\xc4\x97, NT grup\xc4\x97s vadov\xc4\x97 Au\xc5\xa1ra Mud\xc4\x97nait\xc4\x97, per\xc4\x97j\xc4\x99 \xc4\xaf advokat\xc5\xb3 kontor\xc4\x85 \xe2\x80\x9eRaidla Lejins & Norcous" (Nekilnojamojo turto ir statybos teis\xc4\x97s praktikos grup\xc4\x99).\n_START_SECTION_\n\xc5\xa0virinas, Mackonis ir partneriai LAWWAY\n_START_PARAGRAPH_\nAdvokat\xc5\xb3 kontora \xe2\x80\x9e\xc5\xa0virinas, Mackonis ir partneriai LAWWAY\xe2\x80\x9c \xc4\xafkurta 2003 m. Jos \xc4\xafk\xc5\xabr\xc4\x97jas ir vadovas buvo dr. Daivis \xc5\xa0virinas, partneris Vaidas Mackonis. Kontora teik\xc4\x97 verslo teis\xc4\x97s paslaugas, specializavosi \xc4\xafmoni\xc5\xb3 teis\xc4\x97s, \xc4\xafsigijim\xc5\xb3 ir susiliejim\xc5\xb3, konkurencijos teis\xc4\x97s, gin\xc4\x8d\xc5\xb3 sprendimo, intelektin\xc4\x97s nuosavyb\xc4\x97s, darbo teis\xc4\x97s srityse. Kontoroje dirbo 13 teisinink\xc5\xb3. _NEWLINE_Kontora i\xc5\xa1registruota 2010 m. gruod\xc5\xbeio 16 d. Advokat\xc5\xb3 tarybos sprendimu, \xc4\xafregistravus nauj\xc4\x85 darbo viet\xc4\x85 - advokat\xc5\xb3 kontor\xc4\x85 \xe2\x80\x9eBORENIUS/\xc5\xa0virinas ir partneriai", kai 2010 m. gruod\xc5\xbeio m\xc4\x97n. advokat\xc5\xb3 kontoros - \xe2\x80\x9eFoigt ir partneriai / Regija Borenius\xe2\x80\x9c bei \xe2\x80\x9e\xc5\xa0virinas, Mackonis ir partneriai LAWWAY\xe2\x80\x9c susijung\xc4\x97. Jos toliau savo veikl\xc4\x85 t\xc4\x99sia kaip advokat\xc5\xb3 kontora \xe2\x80\x9eBORENIUS / \xc5\xa0virinas ir partneriai\xe2\x80\x9c.\n_START_SECTION_\nBorenius\n_START_PARAGRAPH_\n2011 m. Advokat\xc5\xb3 kontora pervadinta \xc4\xaf \xe2\x80\x9eBORENIUS".'